Datum: 3. 2. 2022

**NAVODILA OBISKOVALCEM, ZAPOSLENIM, OSTALIM SODELAVCEM IN IZVAJALCEM V ČASU UKREPOV ZA PREPREČEVANJE OKUŽBE Z VIRUSOM SARS-COV-2**

**Kino Šiška z namenom zagotavljanja čim boljšega izvajanja dejavnosti, poslanstva in javne službe nadaljuje s produkcijo in izvedbo dogodkov in delovanjem DobreVage, Kavarne Kina Šiška, Kamere ter prireditvenih prostorov (Katedrale in Komune) z določenimi prilagoditvami glede na Odlok o začasnih ukrepih za preprečevanje in obvladovanje okužb z nalezljivo boleznijo COVID-19 (Uradni list RS, št. 174/21, 177/21, 185/21, 190/21, 197/21, 200/21, 201/21, 4/22, 8/22 in 13/22) in glede na smernice in priporočila Nacionalnega inštituta za javno zdravje (v nadaljevanju NIJZ) za preprečevanje širjenja okužb in varovanja zdravja zaposlenih, sodelavcev in obiskovalcev Kina Šiška in DobreVage, sprejemam naslednja navodila:**

1. Kino Šiška objekt je odprt za vse obiskovalce, ki izpolnjujejo predpisane pogoje. Kavarna Kino Šiška je odprta vsak dan od 8. do 22. ure (v primeru prireditve v notranjih prostorih obratuje tudi kavarna). Razstavni prostor Kamera je odprt vsak dan od 11. do 19. ure. Objekt Kina Šiška je za obiskovalce odprt od 8. do 24. ure. Galerija DobraVaga je odprta vsak dan, razen nedelje in praznikov od 9. do 18. ure.
2. Pri opravljanju dejavnosti se morajo upoštevati vsa higienska priporočila NIJZ za preprečevanje okužbe z virusom SARS-CoV-2.
3. Javne kulturne prireditve so dovoljene izključno s sedišči, in sicer v zaprtih javnih prostorih oziroma na odprtih površinah, če udeleženci izpolnjujejo pogoj PCT ob uporabi zaščitnih mask, pri čemer mora biti med udeleženci v primeru fiksnih sedišč eno sedišče prosto, v primeru postavljenih sedišč pa najmanj 1,5 metra razdalje med postavljenimi sedišči. Največje dovoljeno število udeležencev na javnih kulturnih prireditvah je 750.
4. Obiskovalci javnih prireditev, osebe, ki sodelujejo pri izvedbi javne kulturne prireditve, nastopajoči in gostje Kavarne Kino Šiška (notranji prostori in letni vrt) pogoj PCT izkazujejo s predložitvijo veljavnega osebnega dokumenta in negativnim rezultatom PCR ali HAG testa, ki ni starejši od **48 ur** oziroma **24 ur** od odvzema brisa, potrdilom o prebolelosti virusa SARS-CoV-2 oziroma potrdilom o cepljenosti proti virusu SARS-CoV-2 (**pogoj PCT**). SMS-sporočila ne veljajo za verodostojno potrdilo. Potrdila obiskovalcev preverja pooblaščena varnostna služba, potrdila gostov lokala pa najemnik Kavarne Kino Šiška.
5. Ob prihodu v objekt in odhodu iz objekta Kina Šiška je **obvezno razkuževanje rok**.
6. Oseba naj upošteva higieno kašlja in kihanja, dotika naj se čim manj različnih predmetov in površin, v čim večji posluje brezstično in se čim manj dotika obraza, zlasti ust, nosu in oči, preden so roke umite ali razkužene.
7. Zaposleni, sodelavci, izvajalci del, strežno osebje in obiskovalci **obvezno** uporabljajo **zaščitno masko, in sicer kirurško masko tipa II ali IIR, masko tipa FFP2 ali masko tipa FFP3**, ustnega in nosnega dela v vseh notranjih, tudi prireditvenih prostorih.
8. Govorniki morajo upoštevati medsebojno razdaljo **najmanj 3 metra (brez nošenja mask).** Nastopajočim razdalje ni potrebno upoštevati in ne nositi mask, morajo pa maske obvezno nositi v zaodrju in ostalih zaprtih javnih prostorih Kina Šiška, pri čemer morajo izpolnjevati pogoj PCT.
9. Člani produkcijske ekipe (tehniki, člani snemalne ekipe, moderatorji, dežurni…) morajo upoštevati priporočljivo medsebojno razdaljo najmanj **1,5 metra (z obveznim nošenjem mask).**
10. Zaposleni, ki niso cepljeni ali nimajo potrdila o prebolevnosti, se morajo trikrat tedensko v enakih presledkih **testirati s testom HAG za samotestiranje v skladu s posebnim internim aktom delodajalca.**
11. Zagotavlja se redno **prezračevanje** prostorov oziroma čim večji dotok naravnega zraka.
12. Opravljanje gostinske dejavnosti je dovoljeno **le v sedečem režimu**, in sicer med 5. in 22. uro. Ob vhodu v lokal mora biti na vidnem mestu objavljeno dovoljeno največje število hkrati prisotnih oseb v prostoru in na letnem vrtu, o izpolnjevanju pogoja PCT in obveznem nošenju mask. Maske niso obvezne ob upoštevanju pogoja PCT za goste, sedeče za mizo, v gostinski dejavnosti priprave in strežbe jedi in pijač.
13. Strežba in uživanje hrane in pijače udeležencev na javnih kulturnih prireditvah nista dovoljena.
14. Posameznik predmete, ki jih uporablja, čisti in razkužuje, zlasti tiste predmete, ki jih uporablja več ljudi.

Z navodili se seznani javnost (preko spletne strani in družbenih omrežij, z objavo na vhodih v Kino Šiška in DobreVage), MOL (z elektronsko pošto), zaposlene in poslovne partnerje in sodelavce Kina Šiška, pred vsakim dogodkom pa posebej še vabljene nastopajoče ali druge sodelavce Kina Šiška po elektronski poti.

Ta navodila veljajo od 3. 2. 2022 dalje, do preklica direktorja. Z veljavnostjo teh navodil prenehajo veljati navodila z dne 3. 1. 2022.

Simon Kardum, direktor

žig